กฎกระทรวงกฎกระทรวงฉบับที่ ๒ (พ.ศ. ๒๕๒๙)ออกตามความในพระราชบัญญัติจัดหางานและคุ้มครองคนหางานพ.ศ. ๒๕๒๘[๑] อาศัยอำนาจตามความในมาตรา๕ และมาตรา ๘ วรรคหนึ่งและวรรคสอง มาตรา ๑๐ วรรคสาม มาตรา ๓๐ วรรคสอง และมาตรา ๔๗ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑การยื่นคำขอตามกฎกระทรวงนี้ ในกรุงเทพมหานคร ให้ยื่น ณ สำนักงานทะเบียนจัดหางานกลางกรมแรงงานในจังหวัดอื่น ให้ยื่น ณ สำนักงานทะเบียนจัดหางานจังหวัดที่ผู้ขออนุญาตหรือผู้รับอนุญาตตั้งสำนักงานอยู่ในเขตจังหวัดนั้นข้อ ๒หลักประกันที่ผู้ขออนุญาตต้องวางไว้กับนายทะเบียนพร้อมคำขอรับใบอนุญาตตามกฎกระทรวงนี้ต้องเป็นเงินสด พันธบัตรของรัฐบาลไทย หรือสัญญาค้ำประกันของธนาคารในกรณีที่ผู้ขออนุญาตวางหลักประกันเป็นสัญญาค้ำประกันของธนาคารให้ใช้ตามแบบ จง. ๒ ท้ายกฎกระทรวงนี้หมวด ๑การขอใบอนุญาต การออกใบอนุญาตและการขอต่ออายุใบอนุญาตและการอนุญาตให้ต่ออายุใบอนุญาตสำหรับใบอนุญาตจัดหางานให้คนหางานทำงานในประเทศ ข้อ ๓ผู้ใดประสงค์จะขอรับใบอนุญาตจัดหางานให้คนหางานทำงานในประเทศให้ยื่นคำขอต่อนายทะเบียนตามแบบ จง. ๑ ท้ายกฎกระทรวงนี้ พร้อมด้วยหลักฐานและหลักประกันตามที่ระบุไว้ในแบบดังกล่าวข้อ ๔เมื่อนายทะเบียนได้รับคำขอพร้อมด้วยหลักฐานและหลักประกันตามข้อ ๓ แล้ว ให้นายทะเบียนตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบแล้วแต่กรณีข้อ ๕ใบอนุญาตจัดหางานให้คนหางานทำงานในประเทศ ให้ใช้แบบ จง. ๓ ท้ายกฎกระทรวงนี้ข้อ ๖ผู้รับใบอนุญาตจัดหางานให้คนหางานทำงานในประเทศผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อนายทะเบียนตามแบบ จง. ๔ ท้ายกฎกระทรวงนี้ ก่อนใบอนุญาตสิ้นอายุไม่น้อยกว่าสามสิบวันพร้อมด้วยหลักฐานตามที่ระบุไว้ในแบบดังกล่าวข้อ ๗เมื่อนายทะเบียนได้รับคำขอพร้อมด้วยหลักฐานตามข้อ ๖ แล้ว และนายทะเบียนอนุญาตให้ต่ออายุใบอนุญาตให้นายทะเบียนออกใบอนุญาตฉบับใหม่ให้โดยใช้เลขที่ใบอนุญาตฉบับเดิมในกรณีที่นายทะเบียนไม่อนุญาตให้ต่ออายุใบอนุญาตให้นายทะเบียนมีหนังสือแจ้งคำสั่งไม่ต่ออายุใบอนุญาตพร้อมด้วยเหตุผลให้ผู้ขออนุญาตทราบหมวด ๒การขอใบอนุญาต การออกใบอนุญาตและการขอต่ออายุใบอนุญาตและการอนุญาตให้ต่ออายุใบอนุญาตสำหรับใบอนุญาตจัดหางานให้คนหางานเพื่อไปทำงานในต่างประเทศ ข้อ ๘ผู้ใดประสงค์จะขอรับใบอนุญาตจัดหางานให้คนหางานเพื่อไปทำงานในต่างประเทศ ให้ยื่นคำขอต่อนายทะเบียนตามแบบจง. ๕ ท้ายกฎกระทรวงนี้พร้อมด้วยหลักฐานและหลักประกันตามที่ระบุไว้ในแบบดังกล่าวข้อ ๙เมื่อนายทะเบียนได้รับคำขอพร้อมด้วยหลักฐานและหลักประกันตามข้อ ๘ แล้ว สำหรับในจังหวัดอื่นนอกจากกรุงเทพมหานครให้นายทะเบียนจัดหางานจังหวัดตรวจพิจารณาให้ความเห็นว่าควรอนุญาตหรือไม่อนุญาต และส่งคำขอพร้อมทั้งหลักฐานหลักประกัน และความเห็น ให้นายทะเบียนจัดหางานกลางพิจารณาต่อไปเมื่อนายทะเบียนจัดหางานกลางได้รับคำขอพร้อมด้วยหลักฐานและหลักประกันตามข้อ๘ หรือตามวรรคหนึ่งแล้ว ให้นายทะเบียนจัดหางานกลางตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบแล้วแต่กรณีข้อ ๑๐ใบอนุญาตจัดหางานให้คนหางานเพื่อไปทำงานในต่างประเทศ ให้ใช้แบบ จง. ๖ ท้ายกฎกระทรวงนี้ข้อ ๑๑ผู้รับใบอนุญาตจัดหางานให้คนหางานเพื่อไปทำงานในต่างประเทศผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อนายทะเบียนตามแบบ จง. ๗ท้ายกฎกระทรวงนี้ก่อนใบอนุญาตสิ้นอายุไม่น้อยกว่าสามสิบวันพร้อมด้วยหลักฐานตามที่ระบุไว้ในแบบดังกล่าวข้อ ๑๒เมื่อนายทะเบียนได้รับคำขอพร้อมด้วยหลักฐานตามข้อ ๑๑ แล้วให้นำความในข้อ ๙ วรรคหนึ่งมาใช้บังคับโดยอนุโลมเมื่อนายทะเบียนจัดหางานกลางได้รับคำขอพร้อมด้วยหลักฐานตามข้อ๑๑ หรือตามวรรคหนึ่งแล้ว และนายทะเบียนจัดหางานกลางอนุญาตให้ต่ออายุใบอนุญาตให้นายทะเบียนจัดหางานกลางออกใบอนุญาตฉบับใหม่ให้โดยใช้เลขที่ใบอนุญาตฉบับเดิมในกรณีที่นายทะเบียนจัดหางานกลางไม่อนุญาตให้ต่ออายุใบอนุญาตให้นายทะเบียนจัดหางานกลางมีหนังสือแจ้งคำสั่งไม่ต่ออายุใบอนุญาตพร้อมด้วยเหตุผลให้ผู้ขออนุญาตทราบให้ไว้ ณ วันที่ ๑๘กุมภาพันธ์ พ.ศ. ๒๕๒๙พลเอก สิทธิ จิรโรจน์รัฐมนตรีว่าการกระทรวงมหาดไทย[เอกสารแนบท้าย]๑.คำขอรับใบอนุญาตจัดหางานให้คนหางานทำงานในประเทศ (แบบ จง. ๑)๒[๒].สัญญาค้ำประกันของธนาคาร (แบบ จง. ๒)๓.ใบอนุญาตจัดหางานให้คนหางานทำงานในประเทศ (แบบ จง. ๓)๔.คำขอต่ออายุใบอนุญาตจัดหางานให้คนหางานทำงานในประเทศไทย (แบบ จง. ๔)๕.คำขอรับใบอนุญาตจัดหางานให้คนหางานเพื่อไปทำงานในต่างประเทศ (แบบ จง. ๕)๖.ใบอนุญาตจัดหางานให้คนหางานเพื่อไปทำงานในต่างประเทศ (แบบ จง. ๖)๗.คำขอต่ออายุใบอนุญาตจัดหางานให้คนหางานเพื่อไปทำงานในต่างประเทศ (แบบ จง. ๗)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากมาตรา ๘ วรรคหนึ่งและวรรคสอง มาตรา ๑๐ วรรคสาม มาตรา ๓๐ วรรคสอง และมาตรา๔๗ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ บัญญัติให้การขอใบอนุญาตและการออกใบอนุญาตจัดหางานการขอต่ออายุใบอนุญาตและการอนุญาตให้ต่ออายุใบอนุญาตจัดหางานต้องเป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวง ฉบับที่๑๖ (พ.ศ. ๒๕๔๒) ออกตามความในพระราชบัญญัติจัดหางานและคุ้มครองคนหางาน พ.ศ. ๒๕๒๘[๓]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่แบบสัญญาค้ำประกันของธนาคาร (แบบ จง. ๒) ท้ายกฎกระทรวง ฉบับที่ ๒ (พ.ศ.๒๕๒๙) ออกตามความในพระราชบัญญัติจัดหางานและคุ้มครองคนหางาน พ.ศ. ๒๕๒๘ยังไม่รัดกุมเพียงพอ และไม่สามารถบังคับให้ผู้ค้ำประกันปฏิบัติตามสัญญาดังกล่าวได้ทันทีที่ผู้รับใบอนุญาตไม่ปฏิบัติตามบทบัญญัติในพระราชบัญญัติจัดหางานและคุ้มครองคนหางานพ.ศ. ๒๕๒๘ หรือกฎหรือระเบียบ ซึ่งออกตามพระราชบัญญัติดังกล่าวทำให้คนหางานได้รับความเดือดร้อนเสียหาย สมควรปรับปรุงแบบ จง. ๒ ให้มีความชัดเจนรัดกุมยิ่งขึ้น จึงจำเป็นต้องออกกฎกระทรวงนี้ต่อศักดิ์/จัดทำ๔ ตุลาคม ๒๕๔๙โชติกานต์/ปรับปรุง๒๓ พฤษภาคม ๒๕๖๐[๑] ราชกิจจานุเบกษาเล่ม ๑๐๓/ตอนที่ ๓๓ /ฉบับพิเศษ หน้า ๑/๒๘ กุมภาพันธ์ ๒๕๒๙[๒] สัญญาค้ำประกันของธนาคาร(แบบ จง. ๒) แก้ไขเพิ่มเติมโดยกฎกระทรวง ฉบับที่ ๑๖ (พ.ศ. ๒๕๔๒)ออกตามความในพระราชบัญญัติจัดหางานและคุ้มครองคนหางาน พ.ศ. ๒๕๒๘[๓] ราชกิจจานุเบกษาเล่ม ๑๑๖/ตอนที่ ๘๐ ก/หน้า ๑/๑๓ กันยายน ๒๕๔๒